Bad Cop

Bad Cop: One Man, Two Lives ialah sebuah siri drama televisyen Malaysia 2025 arahan bersama Jason Chong dan Kavivarmen Vigneswaran dengan skrip oleh Kavivarmen Vigneswaran, Hadi M. Nor, Mira Mustaffa, Zuli Ismail dan Lingges Baskaran. Dibintangi oleh Aiman Hakim Ridza dan Siti Saleha bersama-sama dengan barisan pelakon ensembel, ia diadaptasi dari siri drama TV Jerman 2017 bertajuk sama terbitan Talpa Germany TV. Siri ini diterbitkan sebagai sebahagian daripada jenama Astro Originals dan memulakan tayangan perdana di Astro Citra bermula 19 Disember 2025 menggantikan Generasi: Perfect 10.

Sinopsis
Mengisahkan Emir Khalid, seorang penjenayah yang menjadi buruan mafia dadah, Tony Redza. Pada malam serbuan dadah, Emir bertembung secara tidak sengaja dengan kembarnya yang telah lama terpisah, Imar seorang inspektor polis. Pertemuan penuh kejutan itu bagaimanapun tidak bertahan lama apabila Imar ditembak ketika pergelutan dengan ketua pengedar dadah. Sebelum menghembuskan nafas terakhir, Imar menyerahkan kad kuasanya kepada Emir dan meminta Emir menunaikan satu janji: lindungi keluarganya.

Dalam usaha melarikan diri dan menunaikan janji tersebut, Emir terpaksa mengambil alih identiti abangnya sebagai seorang polis. Namun, dia segera menyedari bahawa kehidupan Imar tidak semudah yang disangka berdepan keluarga yang porak-peranda dan perkahwinan yang di ambang kehancuran, lebih mencabar apabila isterinya sendiri, Hana, merupakan Ketua Polis yang lantang dan berdisiplin.

Setiap episod Bad Cop mengetengahkan satu kes baharu yang mencabar, menguji keberanian Emir yang terpaksa berpura-pura sebagai pegawai polis sambil mengelak kecurigaan daripada rakan setugas. Dalam tekanan yang semakin memuncak, Emir bukan sahaja belajar memahami dunia yang selama ini cuba dielakkannya, malah menemui potensi sebenar dalam dirinya sebagai anggota polis dan sebagai seorang insan yang lebih baik.

Pelakon

Pelakon utama 
 Aiman Hakim Ridza sebagai Emir Khalid/Imar Khalid
 Siti Saleha sebagai Hana Fuad
 Harvinth Skin sebagai Abhi Selvam
 Razib Salimin sebagai Khalid
 Tony Eusoff sebagai Tony Redza 
 Whulandary Herman sebagai  Ivy
 Melissa Campbell sebagai Jia Vern
 Alvin Wong sebagai Dr. Stanley
 Nur Syafwah sebagai Maya 
 Rayyana Rayqa sebagai Ellie
 Jayram Sai sebagai Karnan
 Zack Azalizan sebagai Badrul
 James Teoh sebagai Sam Chia
 Lim Shih Nian sebagai Vincent
 Armel Uwais sebagai Emir (muda)
 Areez Umar sebagai Imar (muda)
 Cahaya Jais sebagai Isteri Khalid
 Marsha Biddulph sebagai Dayang
 Syafiq Putra sebagai Danial 
 Jebat Benjamin sebagai Rafi

 Penerbitan 

Siaran

Rujukan

Pautan luar


Kategori:Siri drama televisyen Malaysia berbahasa Melayu 2025
Kategori:Rancangan Astro Citra